L 107/164 Jurnalul Oficial al Uniunii Europene 28.4.2009 CONSILIU Și COMISIE DECIZIA CONSILIULUI ȘI A COMISIEI din 26 februarie 2009 privind încheierea Protocolului la Acordul de stabilizare și de asociere între Comunitățile Europene și statele membre ale acestora, pe de o parte, și Republica Albania, pe de altă parte, pentru a ține seama de aderarea Republicii Bulgaria și a României la Uniunea Europeană (2009/331/CE, Euratom) CONSILIUL UNIUNII EUROPENE ȘI COMISIA COMUNITĂȚILOR EUROPENE, având în vedere Tratatul de instituire a Comunității Europene, în special articolul 310, coroborat cu articolul 300 alineatul (2) primul paragraf teza a doua şi cu articolul 300 alineatul (3) paragraful al doilea, având în vedere Tratatul de instituire a Comunității Europene a Energiei Atomice, în special articolul 101 paragraful al doilea, având în vedere Actul de aderare a Bulgariei și a României, în special articolul 6 alineatul (2), având în vedere propunerea Comisiei, având în vedere avizul conform al Parlamentului European, având în vedere aprobarea Consiliului, acordată în conformitate cu articolul 101 din Tratatul de instituire a Comunității Europene a Energiei Atomice, întrucât: (1) Protocolul la Acordul de stabilizare și de asociere între Comunitățile Europene şi statele membre ale acestora, pe de o parte, şi Republica Albania, pe de altă parte, pentru a ține seama de aderarea Republicii Bulgaria și a României la Uniunea Europeană a fost semnat în numele Comunităţii Europene şși al statelor sale membre la data de 19 noiembrie 2008 în conformitate cu Decizia 2009/330/CE a Consiliului (). () A se vedea pagina 1 din prezentul Jurnal Oficial. (2)  Protocolul ar trebui încheiat, DECID: Articolul 1 Protocolul la Acordul de stabilizare și de asociere între Comu- nitățile Europene şi statele membre ale acestora, pe de o parte, şi Republica Albania, pe de altă parte, pentru a ține seama de aderarea Republicii Bulgaria și a României la Uniunea Europeană se aprobă prin prezenta decizie în numele Comu- nității Europene, al Comunității Europene a Energiei Atomice şi al statelor membre. Articolul 2 Preşedintele Consiliului depune, în numele Comunității Europene şi al statelor sale membre, instrumentele de aprobare prevăzute la articolul 11 din protocol. Președintele Comisiei procedează simultan la depunerea acestor instrumente în numele Comunității Europene a Energiei Atomice. Adoptată la Bruxelles, 26 februarie 2009. Pentru Comisie Josă Manuel BARROSO Președintele Pentru Consiliu Președintele I. LANGER